Legal Document

Category: 248

Text:
69. ΝΟΜΟΘΕΤ. ΔΙΑΤΑΓΜΑ υπ’ αριθ. 4436 της 11/12 Νοεμ. 1964 (ΦΕΚ Α΄ 217) Περί ανασυστάσεως της θέσεως του Γενικού Διευθυντού της Αγροτικής Τραπέζης. Άρθρον μόνον.-Ανασυνιστάται παρά τη Αγροτική Τραπέζη της Ελλάδος η θέσις του Γενικού Διευθυντού, ως υπηρεσιακού Προϊσταμένου απασών των Υπηρεσιών. Η πλήρωσις της θέσεως του Γενικού Διευθυντού γίνεται δια προαγωγής υπό του Διοικητικού Συμβουλίου της Τραπέζης, τη προτάσει του Διοικητού, ενός εκ των εν ενεργεία Διευθυντών αυτής, των εχόντων υπερτριακονταετή πραγματικήν υπηρεσίαν παρά τη Αγροτική Τραπέζη. Δι’ αποφάσεως ωσαύτως του Διοικητικού Συμβουλίου της Τραπέζης καθορίζονται αι ειδικαί αρμοδιότητες και τα θέματα υπηρεσιακής καταστάσεως του Γενικού Διευθυντού μέχρις οριστικής ρυθμίσεως των θεμάτων τούτων δια του Οργανισμού της Τραπέζης. (Βλ. ήδη άρθρ. 11 Ν.Δ. 110/1974, τόμ. 12 σελ. 126,01)